Title: ΕΙΡΗΝΗ - ΠΟΛΕΜΟΣ/ ΔΕΥΤΕΡΕΥΟΥΣΕΣ ΕΠΙΡΡΗΜΑΤΙΚΕΣ ΤΕΛΙΚΕΣ ΚΑΙ ΑΙΤΙΟΛΟΓΙΚΕΣ ΠΡΟΤΑΣΕΙΣ

Χωρίς τίτλο Text

ΤΕΛΙΚΕΣ ΠΡΟΤΑΣΕΙΣ

ΣΥΝΤΑΚΤΙΚΟΣ ΡΟΛΟΣ: χρησιμεύουν ως επιρρηματικός προσδιορισμός του σκοπού.

ΕΙΣΑΓΟΝΤΑΙ ΜΕ:  Για να,να….

ΔΗΛΩΝΟΥΝ: τον σκοπό μιας πράξης

ΒΡΙΣΚΟΝΤΑΙ ΣΥΝΗΘΩΣ:  ύστερα από ρήματα κίνησης ή δράσης

Παραδείγματα:

·        Πήγε στην Αγγλία για να σπουδάσει.

·        Για να ανοίξετε το μπουκάλι, αφαιρέστε πρώτα την ταινία ασφαλείας

·        Σηκώθηκε πρωί να ετοιμάσει το σπίτι.

·       Ήρθα να σε δω.

ΠΡΟΣΟΧΗ

 1. Δεν πρέπει να συγχέουμε τις τελικές προτάσεις με τις βουλητικές επειδή και οι δύο εισάγονται με το να. Οι βουλητικές είναι ονοματικές προτάσεις (λειτουργούν δηλαδή ως υποκείμενο και αντικείμενο), ενώ οι τελικές είναι επιρρηματικές προτάσεις. Πέρα απ’ αυτό, όταν οι τελικές προτάσεις εισάγονται με το σύνδεσμο να, αυτός μπορεί να αντικατασταθεί με το για να:

 π.χ.-  Θέλω να μιλήσουμε. (βουλητική πρόταση)

- Ήρθα να μιλήσουμε. (τελική πρόταση)

ή - Ήρθα για να μιλήσουμε. (τελική πρόταση)

Αν το να δεν μπορεί να αντικατασταθεί με το για να, τότε η πρόταση είναι σίγουρα βουλητική.

Οι τελικές προτάσεις ξεχωρίζουν από τις βουλητικές και από το ρήμα της εξάρτησής τους: οι τελικές εξαρτώνται συνήθως από ρήματα που δηλώνουν κίνηση, ενώ οι βουλητικές από ρήματα που δηλώνουν θέληση, ικανότητα, προσταγή κλπ.

2. Οι δευτερεύουσες προτάσεις που εισάγονται με το για να δεν είναι πάντοτε τελικές. Μπορεί να είναι και αιτιολογικές ή και αποτελεσματικές:

π.χ. Είσαι πολύ κουτός για να δίνεις σημασία στα λεγόμενά του. (αιτιολογική πρόταση)

Είναι πολύ δυνατός για να φοβηθεί έναν τέτοιο αντίπαλο. (αποτελεσματική πρόταση)

ΑΙΤΙΟΛΟΓΙΚΕΣ ΠΡΟΤΑΣΕΙΣ

ΣΥΝΤΑΚΤΙΚΟΣ ΡΟΛΟΣ: χρησιμεύουν ως επιρρηματικός προσδιορισμός της αιτίας.

 ΕΙΣΑΓΟΝΤΑΙ ΜΕ: γιατί, διότι, καθώς, επειδή, εφόσον, αφού, μια και, που

ΔΗΛΩΝΟΥΝ: την αιτιολογία μιας πράξης

Παραδείγματα:

·        Λυπάμαι που δεν μπόρεσα να έρθω να σε δω.

·        Εφόσον εργάστηκε την Κυριακή, πρέπει να πληρωθεί καλά.

·        Την βοήθησε,γιατί είναι φίλη της.

·        Μια και μιλάμε για καλοκαίρι,σας πληροφορώ ότι το σπίτι μου  είναι διαθέσιμο για τις διακοπές.

·        Δεν πήγε στο σχολείο επειδή ήταν άρρωστος.

Παρατηρήσεις:

- Και ο σύνδεσμος και μπορεί να χρησιμοποιείται ως αιτιολογικός: π.χ. Δώσε μου λίγο νερό και είμαι διψασμένη. (= γιατί είμαι διψασμένη)
- Ο σύνδεσμος γιατί χρησιμοποιείται και ως παρατακτικός σύνδεσμος ύστερα από ισχυρό σημείο στίξης (τελεία, άνω τελεία, θαυμαστικό, ερωτηματικό). Σε αυτή την περίπτωση εισάγει κύρια πρόταση: π.χ. Απαραίτητη προϋπόθεση για την επικοινωνία των ανθρώπων είναι ο διάλογος. Γιατί ο διάλογος γεφυρώνει τις διαφορές.
- Και με το για να μπορεί η πρόταση να είναι αιτιολογική: π.χ. Είσαι πολύ απαισιόδοξος για να τα παίρνεις όλα στραβά.

Α. Να αναγνωρίσετε το είδος των παρακάτω δευτερευουσών προτάσεων:

Α. Να αναγνωρίσετε το είδος των παρακάτω δευτερευουσών προτάσεων:

Q: 1)Θέλει να φύγει για να γλυτώσει τα έξοδα.
- τελική πρόταση (correct)
- αιτιολογική πρόταση

Q: 2)Μπορώ να της μιλήσω για να την πείσω.
- τελική πρόταση (correct)
- αιτιολογική πρόταση

Q: 3)Τον ρώτησα γιατί ήρθε.
- αιτιολογική πρόταση (correct)
- τελική πρόταση

Q: 4) Αγωνιά γιατί θα δώσει αύριο εξετάσεις για το πτυχίο της.
- αιτιολογική πρόταση (correct)
- τελική πρόταση

Q: 5) Κλαίει που έχασε το δαχτυλίδι της.
- αιτιολογική πρόταση (correct)
- τελική πρόταση

Q: 6) Τρέχει να προλάβει το λεωφορείο.
- τελική πρόταση (correct)
- αιτιολογική πρόταση

Q: 7) Οι νέοι αντιδρούν, καθώς αισθάνονται αδικημένοι από την κοινωνία.
- αιτιολογική πρόταση (correct)
- τελική πρόταση

Q: 8) Ήρθα να μιλήσουμε.
- τελική πρόταση (correct)
- αιτιολογική πρόταση

Q: 9. Αφού δε διάβασες, καλά να πάθεις!
- αιτιολογική πρόταση (correct)
- τελική πρόταση

Q: 10. Έτρεξε να τον προλάβει.
- τελική πρόταση (correct)
- αιτιολογική πρόταση

Χωρίς τίτλο Text

Β. Να διακρίνετε ποιες από τις παρακάτω προτάσεις που εισάγονται με το να είναι τελικές και ποιες βουλητικές.

Να διακρίνετε ποιες από τις παρακάτω προτάσεις που εισάγονται με το να είναι τελικές και ποιες βουλητικές.

Q: 1. Ήθελα να ανοίξει η γη να με καταπιεί.
- βουλητική πρόταση (correct)
- τελική πρόταση

Q: 2. Αποφάσισε να δεχτεί την πρόσκληση.
- βουλητική πρόταση (correct)
- τελική πρόταση

Q: 3. Έφυγε βιαστικά να προλάβει το αεροπλάνο.
- τελική πρόταση (correct)
- βουλητική πρόταση

Q: 4. Θα πάρω το ντουφέκι μου να βρω τους κλέφτες.
- τελική πρόταση (correct)
- βουλητική πρόταση

Q: 5. Ξύπνησα να πάω στη δουλειά αλλά ήμουν άρρωστος.
- τελική πρόταση (correct)
- βουλητική πρόταση

Q: 6. Ο στρατηγός έδωσε εντολή να σταματήσουν οι εχθροπραξίες.
- βουλητική πρόταση (correct)
- τελική πρόταση

Q: 7. Θέλω να συζητήσουμε για το θέμα της εκδρομής στο Ναύπλιο.
- βουλητική πρόταση (correct)
- τελική πρόταση

Q: 8. Ήρθα να ενημερώσω για την αυριανή σύσκεψη.
- τελική πρόταση (correct)
- βουλητική πρόταση

Χωρίς τίτλο Text

ΕΙΡΗΝΗ - ΠΟΛΕΜΟΣ (σχεδιάγραμμα)

ΕΙΡΗΝΗ –ΠΟΛΕΜΟΣ

Η αξία της ειρήνης

Χωρίς τίτλο Text

Η αξία της ειρήνης:

    Oι άνθρωποι νιώθουν ασφαλείς & αναπτύσσουν τις δημιουργικές ικανότητές τους για την επίτευξη του ατομικού και συλλογικού συμφέροντος ( ισότητα, ελευθερία, δικαιοσύνη, αλληλεγγύη).

      Oικονομική ανάπτυξη, βελτίωση του βιοτικού επιπέδου (επένδυση χρημάτων σε βιομηχανία, γεωργία, εμπόριο & όχι σε εξοπλισμούς / αξιοποίηση του ανθρώπινου δυναμικού / επίλυση κοινωνικών προβλημάτων όπως η φτώχεια και η ανεργία).

      Άνθηση γραμμάτων και τεχνών, ελεύθερη έκφραση καλλιτεχνικής δημιουργίας, εξάπλωση παιδείας.

      Η επιστημονική έρευνα & τεχνολογία στην υπηρεσία του ανθρώπου με στόχο την ανακούφισή του από τα προβλήματα που τον ταλαιπωρούν.

      Συνεργασία & συναδέλφωση λαών, διάλογος, γόνιμη ανταλλαγή πολιτιστικών στοιχείων, αντιμετώπιση κοινών προβλημάτων

Αίτια των πολέμων

Χωρίς τίτλο Text

Αίτια των πολέμων:

-    οικονομικά συμφέροντα & ανταγωνισμός μεταξύ των κρατών

-     εθνικισμός (= πίστη ενός έθνους ότι είναι ανώτερο από όλα τα άλλα & πρέπει να τα εξουσιάζει), θρησκευτικός φανατισμός, ρατσισμός > μίσος, εχθρότητα

-      η πολεμική βιομηχανία (το εμπόριο όπλων αποφέρει τεράστια κέρδη)

-   οι επεκτατικές βλέψεις διαφόρων ηγετών για την ικανοποίηση των πολιτικών φιλοδοξιών τους

-     ο υπερπληθυσμός

-    η επεκτατική πολιτική ορισμένων κρατών που επιδιώκουν να αποκτήσουν ηγεμονικό ρόλο & να εξουσιάσουν τους υπόλοιπους λαούς

Συνέπειες των πολέμων

Χωρίς τίτλο Text

Συνέπειες των πολέμων

-     τραγικός απολογισμός θυμάτων (μαζικές εκτελέσεις, δολοφονίες, βασανιστήρια, λιμοί, επιδημίες)

-      το μίσος σε συνδυασμό με το ένστικτο της αυτοσυντήρησης οδηγεί τους ανθρώπους σε αποτρόπαιες πράξεις, τους κάνει ατομιστές, καχύποπτους και αδίστακτους (κατάργηση αγάπης, σεβασμού, ανθρωπιάς / επικρατεί ο νόμος του ισχυρότερου)

-    όλοι οι τομείς της οικονομίας (εμπόριο, γεωργία, βιομηχανία) πλήττονται & δημιουργούνται ελλείψεις σε υλικά αγαθά > υποσιτισμός

-   καταστροφή φυσικού & οικιστικού περιβάλλοντος / υλικές ζημιές κυρίως σε έργα υποδομής

-      η επιστήμη & η τεχνολογία τίθενται στην υπηρεσία του πολέμου ,ενώ αναστέλλεται η καλλιτεχνική & πνευματική δημιουργία

-  αρνητικές ψυχολογικές επιπτώσεις στα άτομα που έχουν βιώσει την εμπειρία του πολέμου

Τρόποι αποφυγής των πολέμων

Χωρίς τίτλο Text

Τρόποι αποφυγής των πολέμων:

-        Η ανάπτυξη ανθρωπιστικής παιδείας θα δημιουργήσει ώριμους & σκεπτόμενους ανθρώπους που δεν θα παρασύρονται από το φανατισμό & τις προκαταλήψεις αλλά θα ενδιαφέρονται για το καλό του συνόλου. Το σχολείο μέσα από τη διδασκαλία της ιστορίας & της λογοτεχνίας πρέπει να δώσει έμφαση στα δεινά που προκαλεί ο πόλεμος και να καλλιεργήσει τα φιλειρηνικά αισθήματα του ατόμου. Επίσης, μπορεί να γνωρίσει στον μαθητή την ιστορία και τον πολιτισμό των άλλων λαών, να τονίσει τις ομοιότητες και τα κοινά στοιχεία στον τρόπο ζωής και τις αντιλήψεις τους, εξουδετερώνοντας τα στερεότυπα που γεννούν τα μίση και τις εχθρότητες.

-        Τα Μ.Μ.Ε. να ευαισθητοποιήσουν την κοινή γνώμη σχετικά με τις τραγικές συνέπειες του πολέμου & να προτρέπουν τους πολίτες να πιέζουν τις κυβερνήσεις σε περίπτωση που με τις ενέργειές τους θέτουν την ειρήνη σε κίνδυνο.

-        Οι διεθνείς οργανισμοί (Ο.Η.Ε.) πρέπει να ανακτήσουν το κύρος τους & να εντείνουν τις προσπάθειές τους για την ειρηνική επίλυση των διαφορών μεταξύ των λαών, το σταδιακό αφοπλισμό των κρατών, την τήρηση του διεθνούς δικαίου.

-        Οι πνευματικοί άνθρωποι με το έργο τους & την ενεργή συμμετοχή τους  στα κοινά μπορούν να διαδίδουν και να υπερασπίζονται τα ιδανικά της ειρήνης, δίνοντας έτσι το παράδειγμα στους υπόλοιπους ανθρώπους.

-        Ο ρόλος της τέχνης είναι σημαντικός. Η καλλιτεχνική δημιουργία με την ευαισθησία που τη διακρίνει μπορεί να αφυπνίζει τους ανθρώπους για τα δεινά του πολέμου και να τους ωθεί στη διεκδίκηση μιας ειρηνικής κοινωνίας.(πηγή :διαδίκτυο).

Ηρόδοτος

Χωρίς τίτλο Text

«Κανείς δεν είναι τόσο ανόητος, ώστε να προτιμά τον πόλεμο από την ειρήνη. Γιατί στην ειρήνη τα παιδιά θάβουν τους γονείς, ενώ στον πόλεμο οι γονείς τα παιδιά»
                                                                                                   Ηρόδοτος

Αϊνστάιν

Χωρίς τίτλο Text

«Αν γίνει τρίτος παγκόσμιος πόλεμος, ο τέταρτος θα γίνει με πέτρες και με ρόπαλα».
                                                                                                    Αϊνστάιν

Ανατόλ Φρανς

Χωρίς τίτλο Text

«Ο παιδαγωγός πρέπει να μαθαίνει στο νέο ν’ αγαπά δύο πράγματα, την ειρήνη και την εργασία και να μισεί ένα, τον πόλεμο»
                                                                                Ανατόλ Φρανς